Għall-programm Networks tal-lejla fuq ix-xandir tal-istat kellu jkun mistieden iċ-chairman tal-Bank Pilatus Seyed Ali Sadr Hashemineja. Biex niftiehmu dan Ali Sadr huwa l-Iranjan li għandu wkoll passaporti ta' St Kitts and Nevis, li nqabad ħiereġ bil-bagalji mill-bank fis-satra tal-lejl li fih ħarġet l-istorja li Egrant hija ta' Michelle Muscat. Sa ftit minuti qabel il-programm il-preżentatur Brian Hansford kien qed jirreklama din l-intervista fuq il-paġna tal-Facebook tiegħu. Iżda jidher li xi ħaġa marret żmerċ il-għaliex il-program Networks misterjożament ma sarx u minfloku xxandret ripetizzjoni ta' programm ieħor li m'għandu x'jaqsam xejn. X'ġara? Ali Sadr ħarab mill- ta' TVM? Jew kien hemm xi ħadd fil-poter li ma xtaqx li ssir din l-intervista fuq ix-xandir nazzjonali? Jew forsi din l-intervista kienet irrekordjata u dak li qal Ali Sadr ma daqqx għal widnejn min qed imexxi l-istazzjon nazzjonali llum, cioe Kastilja? Qabel ippubblikajt dan il-blog ċempilt u bgħatt messaġġi lil Brian Hansford biex nistaqsieh x'ġara u għażel li ma jweġibnix.
Illejla TVM ħassar programm li għalih kien mistieden iċ-chairman tal-Bank Pilatus